
[bookmark: _Hlk239073358]MOKINIŲ ASMENINIŲ MOBILIŲJŲ TELEFONŲ IR KITŲ GALINIŲ ĮRENGINIŲ NAUDOJIMO TAISYKLĖS


I SKYRIUS
BENDROSIOS NUOSTATOS
 

1. Taisyklės (toliau Taisyklės) parengtos vadovaujantis Lietuvos Respublikos švietimo, mokslo ir sporto ministro ir Lietuvos sveikatos apsaugos ministro 2026 m. liepos 13 d. įsakymu                  Nr. V-532/V-691 ,,Mokinių asmeninių mobiliųjų telefonų ir kitų galinių įrenginių naudojimo ikimokyklinio ugdymo ir bendrojo ugdymo mokykloje rekomendacijos“, Lietuvos Respublikos sveikatos apsaugos ministerijos 2011 m. rugpjūčio 31 d. pranešimu Nr. 10-(192-11.3)-6626 ,,Dėl atsargumo priemonių taikymo mokyklose siekiant išvengti galimo neigiamo poveikio vaikų sveikatai naudojant mobiliuosius telefonus“, Lietuvos Respublikos elektroninių ryšių įstatymo Nr. IX- 2135 pakeitimo 2021 m. lapkričio 11 d. Nr. XIV-635 įstatymu,  Jonavos „Neries“ pagrindinės mokyklos mokinių elgesio taisyklių (2025 m. rugpjūčio 29 d. mokyklos direktoriaus įsakymas   Nr. V-118 „Dėl Jonavos „Neries“ pagrindinės mokyklos mokinių elgesio taisyklių patvirtinimo“) 5.16. punktu,  Mokyklos tarybos posėdžio 2026 m. rugpjūčio 30 d. protokolu Nr. 1S-3.
2. Šiomis Taisyklėmis siekiama:
2.1. sumažinti žalos vaikų sveikatai riziką, irzlumą, atsirandantį vaikus atitraukus nuo mobiliųjų įrenginių, negebėjimą koncentruoti dėmesio;
2.2. apsaugoti vaikus nuo pavojingo turinio internete, patyčių mokinių ir mokyklos darbuotojų atžvilgiu;
2.3. vykdyti priklausomybės nuo mobiliųjų įrenginių prevenciją;
2.4. užkrinti mokyklos saugią, ugdymui palankią mokyklos aplinką ir vidaus tvarką.
3. Taisyklėse vartojamos sąvokos atitinka Lietuvos Respublikos švietimo įstatyme, Lietuvos Respublikos vaiko teisių apsaugos pagrindų įstatyme ir Lietuvos Respublikos elektroninių ryšių įstatyme vartojamas sąvokas.


II SKYRIUS
BENDROSIOS NAUDOJIMO(SI)  MOBILIUOJU TELEFONU TAISYKLĖS
 

4. Mokytojai pamokų metu telefonais privalo naudotis atsakingai ir tik būtinais atvejais.
5. Mokykla neatsako už mobiliųjų telefonų ir kitų galinių įrenginių (išmaniųjų laikrodžių, planšetinių kompiuterių, asmeninių prie interneto jungiamų nešiojamų kompiuterių, kitų ryšio ir informacijos perdavimo funkciją turinčių mokinio įrenginių) saugojimą. Už tai atsakingi patys šių daiktų turėtojai ir jų tėvai.
6. Klasių vadovai rekomenduoja tėvams susitarti su savo vaikais dėl mobiliųjų telefonų ir kitų galinių įrenginių nesinešimo į mokyklą. Esant poreikiui susisiekti su tėvais mokinys gali pasinaudoti raštinėje esančiu telefonu arba su tėvais susisieks klasės vadovas ar pagalbos mokiniui specialistas.
III SKYRIUS
ASMENINIŲ MOBILIŲJŲ TELEFONŲ IR KITŲ GALINIŲ ĮRENGINIŲ NAUDOJIMO(SI)  TAISYKLĖS MOKINIAMS
 

7. Draudžiama mobiliuoju telefonu ar kitu galiniu įrenginiu mokyklos teritorijoje ir kieme filmuoti ir fotografuoti.
8. Mokiniams, atsinešusiems mobiliuosius telefonus ar kitus galinius įrenginius į mokyklą, privaloma laikytis šių taisyklių:
8.1. 1–4 kl. mokiniai prieš pirmą pamoką telefonus atiduoda klasės mokytojai. 
8.2. 5–10 klasių mokiniai prieš pirmą pamoką  telefonus palieka klasės vadovo (jam nesant, kito priskirto mokytojo) kabinete telefonų laikymui skirtoje vietoje/dėžutėje. Telefonus mokiniai pasiima po paskutinės pamokos.
8.3. Esant poreikiui pasinaudoti telefonais ugdymo procese dalyko mokytojas  iš anksto tai suderina su klasės vadovu. Dalyko mokytojas pasiima telefonus ir juos grąžina klasės vadovui.
8.4. Esant poreikiui, suderinus su klasės vadovu, telefonu mokinys gali pasinaudoti pertraukos metu. 
8.5. Esant poreikiui susisiekti su tėvais (globėjais, rūpintojais) mokinys gali kreiptis į klasės vadovą, socialinį pedagogą, psichologą, raštinę.
8.6. Popamokinėje veikloje (NŠ užsiėmimų metu, pailgintos darbo dienos grupėje) naudotis mobiliuoju telefonu galima tik gavus mokytojo ar  vadovo leidimą.
9. Jei mokiniai nesilaiko naudojimosi mobiliaisiais telefonais ar kitais galiniais įrenginiais Taisyklių: 
9.1. mokytojas turi teisę laikinai paimti išjungtą įrenginį, mokinys yra įspėjamas, apie tai informuojami mokinio tėvai;
9.2. pažeidus taisykles pirmą kartą, įrenginys mokiniui grąžinamas pasibaigus pamokoms ar kitai ugdomajai veiklai;
9.3. pažeidus taisykles pakartotinai, įrenginys grąžinamas mokinio tėvams, globėjams ar rūpintojams;
9.4. jei mokinys atsisako klasės vadovo kabinete palikti į mokyklą atsineštą telefoną, klasės vadovas gali kviestis socialinį pedagogą ar Mokyklos administracijos atstovą. Fiksuojamas drausmės pažeidimo faktas užpildant drausmės pažeidimo pažymą (1 priedas), informuojami tėvai;
9.5. jei mokinys tris kartus pažeidžia naudojimo (si) mobiliaisiais telefonais Taisykles, jo elgesys, pasikvietus tėvus, svarstomas Vaiko gerovės komisijos posėdyje. 
10. Klasė, negavusi įspėjimų dėl mobiliųjų telefonų naudojimo taisyklių pažeidimo, gauna papildomų taškų Aktyviausios klasės rinkimuose.
11. Užtikrinant mokymosi sąlygas mokiniams, kuriems dėl jų sveikatos ar kitų objektyvių aplinkybių reikalinga naudotis asmeniniais galiniais įrenginiais, mokinio tėvai mokyklos direktoriui pateikia argumentuotą prašymą.


IV SKYRIUS
BAIGIAMOSIOS NUOSTATOS
 
12. Naudojimosi asmeniniais mobiliaisiais telefonais ar kitais galiniais įrenginiais mokykloje Taisyklės paviešinamos mokyklos interneto svetainėje.
13. Su asmeninių mobiliųjų telefonų ir kitų galinių įrenginių naudojimo(si) Taisyklėmis klasių vadovai supažindina mokinius pasirašytinai,  tėvus – elektroniniame dienyne ir klasių susirinkimų metu.
______________________________ 


Jonavos „Neries“ pagrindinės mokyklos 
mokinių asmeninių mobiliųjų telefonų ir 
kitų galinių įrenginių naudojimo taisyklių 
1 priedas

JONAVOS „NERIES“ PAGRINDINĖ MOKYKLA
DRAUSMĖS PAŽEIDIMO PAŽYMA 
Data ........................
Mokinys.(-ė)........................................................................................................Klasė ..............................     
Klasės vadovė ..................................................................................................................
Pamokos, renginio, išvykos metu (pabraukti):
· Vartojo necenzūrinius žodžius (įvardinti) ;
· Sistemingai nedirbo pamokos metu;
· Tyčiojosi iš klasės draugų, mokytojų, kitų mokinių (pabraukti); 
· Gadino mokyklos inventorių (suolų laužymas, tepliojimas, sienų tepliojimas, knygų plėšymas, lubų daužymas, laužymas ir kt.) (pabraukti ar įrašyti);
· Rūkė mokyklos teritorijoje;
· Vartojo alkoholį, psichotropines medžiagas (pabraukti);
· Lošė azartinius žaidimus, kortomis;
· Be pateisinamos priežasties praleido pamoką;
· Nesilaikė ,,Mokinių asmeninių mobiliųjų telefonų ir kitų galinių įrenginių naudojimo taisyklių“;
· Vėlavo į pamokas be pateisinamos priežasties;
· Nevykdė mokytojų užduočių;
· Smurtavo;
· Trukdė mokytojų ir mokinių darbui pamokoje;
· Reketavo;
· Dėvėjo netinkamą aprangą (iššaukiantis makiažas, striukių dėvėjimas klasėje, valgykloje, koridoriuose, pamokų metu ir pan.)
· Atiminėjo maistą iš kitų mokinių valgykloje;
· Kita (įrašyti).......................................................................................................................................
....................................................................................................................................................
 
Mokytojo parašas............................ vardas , pavardė...............................................................................

Mokinio pasiaiškinimas 
.........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................
Mokinio parašas............................. vardas, pavardė.................................................................................

Socialinė pedagogė ar klasės vadovė .....................................................................................................
Numatomos ir/ar taikomos poveikio priemonės ...................................................................................
[bookmark: _GoBack]......................................................................................................................................................................................................................................................................................................................................................................................................................................................................................................
